|  |  |
| --- | --- |
| Notat |  |
|  |  |
| Til    Kopi til |  |
|  |  |
|  |  |

|  |  |  |
| --- | --- | --- |
| Vår ref. 19/01903-3 |  | Dato 11.06.2019 |

# SFF SFI FME Retningslinjer fro NMBU fastsatt av rektor 07 06 2019

|  |  |
| --- | --- |
|  |  |

## Retningslinjer for forskningssenter ved NMBU

## Arkivsak: 19/01903

## 

Fastsatt av rektor 07.06.2019. Retningslinjene gjelder Senter for forskningsdrevet innovasjon (SFI), Senter for fremragende forskning (SFF) og Forskningssenter for miljøvennlig energi (FME) innvilget av Forskningsrådet, og der NMBU er prosjektansvarlig og vertsinstitusjon

Retningslinjene skal:

* Sikre at sentrene er godt forankret i universitetets og fakultetets ledelse
* Klargjøre roller og ansvarsdeling mellom universitetsledelsen, vertsfakultet, involverte fakulteter som gjelder organisering og drift av sentrene
* Tydeliggjøre at sentrene har faglig og styringsmessig selvstendighet
* Klargjøre hvordan sentrene inngår som en integrert del i NMBUs organisasjon
* Klargjøre økonomiske forpliktelser

Disse retningslinjene utfyller krav og retningslinjer for sentrene fastsatt av Forskningsrådet.

Følgende må være avklart før søknad sendes:

* Overordnet vilkår og rammer for lokalisering av senteret skal være avklart med vertsfakultetet og NMBU
* Bidrag i form av egeninnsats og/eller økonomisk ytelse som vertsfakultetet og samarbeidspartnerne forplikter seg på

1. Bakgrunn
2. Sentrene ved NMBU må til enhver tid følge og etterleve retningslinjer og krav gitt av Forskningsrådet.
3. Sentrene ved NMBU er et tidsbegrenset forskningssenter knyttet til NMBU som vertsinstitusjon. Det enkelte senter skal ha et navn som gir en faglig forståelse av hva senteret arbeider med.
4. Senteret skal utad profileres og markedsføres som et Senter for forskningsdrevet innovasjon (SFI), Senter for fremragende forskning (SFF) eller Forskningssenter for miljøvennlig energi /(FME) og med den av Forskningsrådets fastsatte logo.
5. Organisering
6. Senteret skal være tilknyttet et vertsfakultet på NMBU.
7. NMBU som vertsinstitusjon, vertsfakultetet og samarbeidspartnerne skal inngå en avtale om drift av senteret, etter veiledende mal og retningslinjer gitt av Forskningsrådet for de respektive sentrene. Avtalen skal regulere organiseringen og gjennomføringen av samarbeidet samt partenes rettigheter og plikter.
8. Senteret skal være faglig og styringsmessig selvstendig i forhold til vertsfakultetet, involverte fakulteter og samarbeidspartnere, etter prinsipper gitt i disse retningslinjene.
9. Senteret skal ha en senterleder, som har ansvar for daglig drift av senteret. Senterleder skal være vitenskapelig tilsatt og skal, normalt, ha hovedstilling ved vertsfakultetet ved NMBU. Beslutninger om den daglige driften i senteret fattes av senterlederen. Senterleders funksjonstid er som hovedregel lik senterets funksjonstid
10. Styre og ledelse
11. Senteret skal ha et eget styre bestående av representanter for deltakerne i konsortiet. Dekan ved vertsfakultetet skal være medlem av styret. Dersom flere fakultet deltar i konsortiet, skal også disse være representert i styret. Styret konstituerer seg selv. Senterleder er sekretær for og saksansvarlig overfor styret.
12. Styrets funksjonstid følger senterets funksjonsperiode.
13. Senterstyret skal påse, beslutte og gjennomføre tiltak som gjør at prosjektets hovedmål, delmål, framdriftsplan og formidlingsplan følges opp og gjennomføres som beskrevet i prosjektbeskrivelsen, i kontrakten med Norges forskningsråd og innenfor gitte budsjett- og tidsrammer. Senterstyret skal behandle årsrapport til Forskningsrådet og godkjenne årsregnskap, budsjett og arbeidsplan for kommende år. Styret skal se til at driften er forsvarlig og samsvarer med avtalen, kontrakten mellom NMBU og Forskningsrådet.
14. Senterets ledelse, styreleder, fakultetets ledelse ved vertsfakultetet og samarbeidspartnere møtes minst to ganger per år for å drøfte og vurdere samhandlingen mellom senteret og samarbeidspartnerne, samt foreslå og iverksette tiltak som bidrar til et velfungerende og effektivt samarbeid.
15. Senteret skal ha en vitenskapelig komité («scientific advisory committee/board»), oppnevnt av senterstyret. Komiteen skal bidra til senterets faglige strategi og delta i drøfting av faglige utfordringer minst en gang i året gjennom hele senterets funksjonsperiode. Komiteen kan også gi sentrene råd i andre typer spørsmål. Komiteen bør ha medlemmer som er internasjonale toppforskere.
16. Lokalisering
17. Sentrene som NMBU er vertsinstitusjon og prosjektansvarlig for, bør være lokalisert på, eller i nærheten av vertsfakultetet, selv om det også åpnes for virtuelle sentre der dette er nødvendig
18. Administrasjon
19. Senteret kan, etter avtale, benytte administrative tjenester fra vertsfakultetet, involverte fakulteter og universitetsadministrasjonen i henhold til veiledende retningslinjer og etter nærmere avtale. Senteret skal som hovedregel ha en administrativ leder. Personalkostnader knyttet til administrative tjenester dekkes av senteret. Vertsfakultetet avsetter administrative ressurser for å betjene senteret, etter samme norm som andre forskningsprosjekter.
20. Finansiering
21. Sentere som finansieres av Forskningsrådets senterordning skal i senterets funksjonstid ha en årlig grunnbevilgning dekket av NMBUs budsjett. Grunnbevilgningen skal benyttes til delvis frikjøp av senterleder og administrative tjenester til senteret. Beløpet reguleres årlig med den lønns- og priskompensasjon som blir gitt i statsbudsjettet for det året tildelingen gjelder.
22. Senteret skal, til enhver tid, ha minst to rekrutteringsstillinger (ph.d eller postdoktor) bevilget fra NMBU. I tillegg skal fakultetene som deltar, til enhver tid til sammen, yte to rekrutteringsstillinger til senteret. For FME gjelder det at det skal være tre rekrutteringsstillinger i senterets funksjonstid.
23. Senterets oppgaver og budsjett går fram av kontrakt mellom NMBU og Forskningsrådet.
24. Senterets behov for infrastruktur dekkes av de deltakende fakulteter og samarbeidspartnere som for øvrige eksternt finansierte forskningsprosjekter. Kostnader ved eventuelle infrastrukturtiltak (som for eksempel ombygging av lokaler, vitenskapelig utstyr) dekkes av de deltakende fakulteter etter gjeldende retningslinjer. Infrastrukturkostnader kan også dekkes av eksterne samarbeidspartnere.
25. Senteret dekker drifts- og reisemidler for midlertidig vitenskapelige tilsatte (som for eksempel stipendiater, postdoktorer, forskere, professorer) som er finansiert av senteret. Når vertsfakultetet eller samarbeidspartnerne finansierer en midlertidig stilling til senterets virksomhet, skal Forskningsrådets sats for vedkommende stillingskategori benyttes i budsjetteringen overfor Forskningsrådet.
26. Senteret kan tilby delvis frikjøp fra undervisning for sentrale forskere, i samsvar med budsjettet og avtalen med Forskningsrådet. Senterlederen innstiller på slikt frikjøp. Frikjøpet avgjøres av dekan, i samråd med og ut fra rimelige hensyn til senterets, fakultetets og universitetets behov. Frikjøp for et semester, skal avtales senest i semesteret før undervisningsplanen blir fastlagt.
27. Senteret dekker kostnader ved kunngjøring av stillinger ut over det NMBU normalt benytter. Senteret dekker kostnader ved rekrutteringstiltak, intervjuer, honorar til eksterne medlemmer av bedømmelseskomité, tiltak for nytilsatte m.v.
28. Bemanning og personalansvar (lederansvar)
29. Tilsetting i stillinger som tilknyttes senteret skal følge NMBUs personalreglement.
30. Vertsfakultetet, andre involverte fakulteter, ansatte i avdelinger i universitetsadministrasjonen og eventuelle eksterne samarbeidsparter har arbeidsgiveransvar og personalansvar for fast tilsatte (vitenskapelige, teknisk- og administrativt ansatte) som er tilknyttet senteret. Senteret skal gjøre kjent hvilke personer som til enhver tid er knyttet til senteret. Tilknytningen avgjøres ved opprettelsen av senteret og ved nytilsetting. Tilknytningen kan avsluttes dersom dekan, i samråd med senterleder, bestemmer dette. Nye personer kan bli tilknyttet når senterleder og dekan er enig i dette.
31. Senteret har ansvar for å bidra til forskerutdanning gjennom veiledning og oppfølging av de som er tilsatt som stipendiater med tilknytning til senteret, bidra i undervisning i doktorgradsemner og veiledning. Undervisning og veiledning ved senteret som utføres av tilsatte med undervisningsplikt ved fakultetet inngår i deres undervisningsplikt. Undervisning og veiledning ved senteret som utføres av tilsatte uten regulær undervisningsplikt, inngår i deres arbeidsplikter ved fakultetet. Kostnaden ved undervisning og veiledning som utføres av eksterne, dekkes av senteret. Dette gjelder også emner som blir kunngjort og rapportert som del av senterets virksomhet, og veiledning av stipendiater knyttet til senteret.
32. Senterets funksjonstid
33. Senterets funksjonstid er i utgangspunktet fem år med mulighet for forlengelse i henhold til retningslinjer fastsatt av Forskningsrådet. Funksjonsperioden kan forlenges forutsatt at Forskningsrådet tilrår forlengelse og yter midler for å drifte senteret i denne nye perioden.
34. Senteret inngår som del av en langsiktig strategi for å styrke og utvikle forskning og utdanning ved NMBU. NMBU vil vurdere muligheten for å videreføre hvert enkelt senter ut over perioden Forskningsrådet yter midler til, forutsatt at senteret har vist svært gode resultater og har blitt et senter med et nasjonalt og internasjonalt renommé innenfor sitt fagområde. En eventuell videreføring av senteret skal baseres på en ekstern evaluering av senteret. Beslutning om videreføring fattes av vertsfakultetet og samarbeidspartnerne og skal tidsavgrenses. Dersom senteret videreføres inngår senterets aktiviteter i fakultetets ordinære virksomhet.
35. Når finansieringen fra Forskningsrådet bortfaller, eller sentret avvikles, skal vertsfakultetet og eventuelt samarbeidende fakultet sørge for at mastergrads- og doktorgradsstudenter får anledning til å fullføre sin utdanning som planlagt.